CELEX: 32021R2064
Language: hu
Date: 2021-08-25 00:00:00
Title: A Bizottság (EU) 2021/2064 felhatalmazáson alapuló rendelete (2021. augusztus 25.) az 1380/2013/EU európai parlamenti és tanácsi rendeletnek az Adriai-tengeren és a Földközi-tenger délkeleti térségében folytatott tengerfenéki halászat vonatkozásában megállapított kirakodási kötelezettség alóli de minimis kivétel meghatározása tekintetében történő kiegészítéséről

2021.11.26.   
               
               
                  HU
               
               
                  Az Európai Unió Hivatalos Lapja
               
               
                  L 421/9
               
            
         A BIZOTTSÁG (EU) 2021/2064 FELHATALMAZÁSON ALAPULÓ RENDELETE
         (2021. augusztus 25.)
         az 1380/2013/EU európai parlamenti és tanácsi rendeletnek az Adriai-tengeren és a Földközi-tenger délkeleti térségében folytatott tengerfenéki halászat vonatkozásában megállapított kirakodási kötelezettség alóli de minimis kivétel meghatározása tekintetében történő kiegészítéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről szóló, 2013. december 11-i 1380/2013/EU európai parlamenti és tanácsi rendeletre (1) és különösen annak 15. cikkének (7) bekezdésére,
         mivel:
         
                     (1)
                  
                  
                     Az (EU) 2017/86 felhatalmazáson alapuló bizottsági rendelet (2) bizonyos tengerfenéki fajoknak a Földközi-tengeren folytatott halászata kapcsán 2017. január 1. és 2019. december 31. között alkalmazandó visszadobási tervet írt elő a Földközi-tengeren végzett halászati tevékenységben közvetlen állománygazdálkodási érdekkel bíró tagállamok (Görögország, Spanyolország, Franciaország, Horvátország, Olaszország, Ciprus, Málta és Szlovénia) által a Bizottsághoz 2016-ban benyújtott három közös ajánlás alapján. A három említett közös ajánlás a Földközi-tenger nyugati térségére, az Adriai-tengerre, illetve a Földközi-tenger délkeleti térségére vonatkozott.
                  
               
                     (2)
                  
                  
                     A nem szándékos fogások aránytalan kezelési költségeinek elkerülése érdekében az (EU) 2017/86 felhatalmazáson alapuló rendelet a tengerfenéki fajokra vonatkozó de minimis kivételt állapított meg. Az említett rendelet 2021. december 31-én hatályát veszti.
                  
               
                     (3)
                  
                  
                     Horvátország, Olaszország és Szlovénia (Adriatica magas szintű csoport) és Görögország, Olaszország, Ciprus és Málta (Sudestmed magas szintű csoport) közvetlen halászati gazdálkodási érdekkel bírnak az Adriai-tengeren és a Földközi-tenger délkeleti térségében. Az Adriatica magas szintű csoport és a Sudestmed magas szintű csoport 2021. május 7-én és 14-én tudományos bizonyítékokat nyújtott be, és kérte az (EU) 2017/86 felhatalmazáson alapuló rendeletben meghatározott de minimis kivétel kiterjesztését.
                  
               
                     (4)
                  
                  
                     A kis méretű nyílt vízi fajokra irányuló halászat esetében az e fajokra vonatkozó de minimis kivételeket az (EU) 2018/161 felhatalmazáson alapuló bizottsági rendelet határozza meg (3). Ezzel szemben a kis méretű nyílt vízi fajok tengerfenéki halászat során ejtett járulékos fogásaira vonatkozó de minimis kivételeket – a magas szintű csoportok által benyújtott tudományos bizonyítékok alapján megfogalmazott kérés szerint – ebben a rendeletben indokolt szerepeltetni.
                  
               
                     (5)
                  
                  
                     A tudományos bizonyítékokat a Halászati Tudományos, Műszaki és Gazdasági Bizottság (HTMGB) 2021. május 17. és 21. között értékelte (4). Az Adriatica és a Sudestmed magas szintű csoport 2021. július 13-án és 21-én aktualizált tudományos bizonyítékokat nyújtott be, amelyek összhangban álltak a HTMGB tudományos szakvéleményével.
                  
               
                     (6)
                  
                  
                     A Bizottság megállapítja, hogy az Adriai-tengeren és a Földközi-tenger délkeleti térségében a fajok fogása egyidejűleg és rendkívül változó mennyiségekben történik, ami megnehezíti az egy-egy állományra összpontosító megközelítést. Ráadásul e fajok egyedeit kisüzemi halászhajók fogják ki, kirakodásuk pedig a part mentén elszórva található számos különböző kirakodási ponton történik, ez pedig aránytalan költségekkel jár a nem szándékos fogások kezelése miatt.
                  
               
                     (7)
                  
                  
                     A HTMGB megjegyezte, hogy a benyújtott tudományos bizonyítékokban ismertetett kombinált de minimis módszer sokféle visszadobási arányt mutató fajok tág csoportját fedi le, ugyanakkor úgy véli, hogy tekintettel az Adriai-tengeren és a Földközi-tenger délkeleti térségében folytatott halászati tevékenységek összetettségére, az ilyen széles körű lefedettség helytálló megközelítés. A HTMGB úgy vélte továbbá, hogy az egyes fajokra vonatkozó egyedi de minimis kivételek valószínűleg számos külön kivételt eredményeznének, amelyek éppolyan nehezen lennének nyomon követhetők.
                  
               
                     (8)
                  
                  
                     Az Adriatica magas szintű csoport aktualizált tudományos bizonyítékokat nyújtott be a nem szándékos fogások kezelésének aránytalan költségeit illetően. Bár a HTMBG megállapította, hogy készültek becslések a költségek emelkedéséről, rámutatott, hogy nehéz megítélni, milyen szintű költségek tekinthetők aránytalannak. A HTMBG megállapította, hogy az aránytalan költségekről közölt információkat még ki kell egészíteni, és el kell végezni a mentesség hatásainak értékelését. A HTMBG megállapította továbbá, hogy a nem szándékos fogások szintjének csökkentése során előnyben kell részesíteni a szelektív halászeszközök vagy a védett tengeri területek alkalmazását. A Bizottság üdvözli az Adriatica magas szintű csoport azon vállalását, hogy tovább dolgozik a szelektivitás fokozásán és a halászati tevékenységek térbeli korlátozásán, amelyek elsődlegesek a nem szándékos fogások visszaszorításában. A Bizottság úgy véli, hogy a mentességet a javasolt százalékos arányokkal indokolt meghosszabbítani.
                  
               
                     (9)
                  
                  
                     Az Adriával kapcsolatos tudományos bizonyíték javasolja a de minimis kivétel kiterjesztését a szardella (Engraulis encrasicolus), szardínia (Sardina pilchardus), makréla (Scomber spp.) és fattyúmakréla (Trachurus spp.) esetében a fenékvonóhálót (OTB, OTT, PTB, TBN, TBS, TB, OT, PT, TX) használó hajók által e fajokból ejtett összes éves járulékos fogás legfeljebb 5 %-áig 2022-ben. A HTMBG véleménye szerint ennél a halászati tevékenységnél nagyon jelentős a visszadobás aránya, de még folyamatban vannak a szelektivitás projektek. A Bizottság úgy véli, hogy a mentességet a javasolt százalék szintekkel egy évvel kell meghosszabbítani. Az Adriatica magas szintű csoportnak 2022. május 1-jéig további adatokat kell benyújtania a folyamatban lévő tanulmányok alapján, valamint értékelnie kell a kivétel hatását.
                  
               
                     (10)
                  
                  
                     A Sudestmed magas szintű csoport aktualizált tudományos bizonyítékokat nyújtott be a nem szándékos fogások kezelésének aránytalan költségeit illetően. Bár a HTMBG megállapította, hogy készültek becslések a költségek emelkedéséről, rámutatott, hogy nehéz megítélni, milyen szintű költségek tekinthetők aránytalannak. A HTMBG megállapította, hogy az aránytalan költségekről közölt információkat még ki kell egészíteni, és el kell végezni a mentesség hatásainak értékelését. A HTMBG megállapította továbbá, hogy a nem szándékos fogások szintjének csökkentése során előnyben kell részesíteni a szelektív halászeszközök vagy a védett tengeri területek alkalmazását. A Bizottság üdvözli a Sudestmed magas szintű csoport azon vállalását, hogy tovább dolgoznak a szelektivitás fokozásán és a halászati tevékenységek térbeli korlátozásán, amelyek elsődlegesek a nem szándékos fogások visszaszorításában. A Bizottság úgy véli, hogy a mentességet a javasolt százalékos arányokkal indokolt meghosszabbítani.
                  
               
                     (11)
                  
                  
                     Tekintettel arra, hogy a Földközi-tenger délkeleti térségében folytatott tengerfenéki halászat során nagyszámú különböző fajt fognak ki horgokkal és horogsorokkal, kopoltyúhálóval és tükörhálóval, a Sudestmed magas szintű csoport másfajta de minimis kivételt javasolt néhány fajhoz gyakori kifogás esetén, amely esetben előnyösebb az alacsonyabb de minimis küszöb, mint a ritkább kifogás esetén. Tekintve, hogy ez jól tükrözi a Földközi-tenger délkeleti részén folytatott vegyes halászati tevékenység realitását, a Bizottság úgy látja, hogy a kivételt a javasolt százalék szintekkel kell megadni.
                  
               
                     (12)
                  
                  
                     A Földközi-tenger délkeleti részével kapcsolatos tudományos bizonyíték javasolja a de minimis kivétel kiterjesztését a szardella (Engraulis encrasicolus), szardínia (Sardina pilchardus), makréla (Scomber spp.) és fattyúmakréla (Trachurus spp.) esetében a fenékvonóhálót (OTB, OTT, PTB, TBN, TBS, TB, OT, PT, TX) használó hajók által e fajokból ejtett összes éves járulékos fogás legfeljebb 5 %-áig 2022-ben. A HTMBG véleménye szerint ennél a halászati tevékenységnél nagyon jelentős a visszadobás aránya, de folyamatban vannak a szelektivitás projektek. A Bizottság úgy véli, hogy a mentességet a javasolt százalék szintekkel egy évvel kell meghosszabbítani. A Sudestmed magas szintű csoportnak 2022. május 1-jéig további adatokat kell benyújtania a folyamatban lévő tanulmányok alapján, valamint értékelnie kell a kivétel hatását.
                  
               
                     (13)
                  
                  
                     Az aktualizált tudományos bizonyítékokban a tagállamok újra megerősítették elkötelezettségüket az iránt, hogy az aktuális kutatási programok eredményeinek megfelelően fokozzák a halászeszközök szelektivitását, így csökkentve és korlátozva a nem szándékos fogásokat és különösen a minimális állományvédelmi referenciaméret alatti fogásokat.
                  
               
                     (14)
                  
                  
                     Az aktualizált tudományos bizonyítékokban a tagállamok arra is kötelezik magukat, hogy további tilalom hatálya alá tartozó területeket jelöljenek ki a fiatal egyedek mortalitásának csökkentése érdekében.
                  
               
                     (15)
                  
                  
                     A kért intézkedések összhangban állnak a 15. cikk (4) bekezdésének c) pontjával.
                  
               
                     (16)
                  
                  
                     mivel az e rendeletben előírt intézkedések közvetlenül érintik az uniós hajók halászati idényének tervezését és a kapcsolódó gazdasági tevékenységeket, e rendeletnek a kihirdetése után azonnal hatályba kell lépnie. A jogbiztonság érdekében ezt a rendeletet 2022. január 1-jétől kell alkalmazni,
                  
               ELFOGADTA EZT A RENDELETET:
         
            1. cikk
            A kirakodási kötelezettség végrehajtása
            Az 1380/2013/EU rendelet 15. cikkének (1) bekezdésében előírt kirakodási kötelezettség az Adriai-tenger és a Földközi-tenger délkeleti térségének uniós vizein e rendeletnek megfelelően alkalmazandó a tengerfenéki halászatra.
         
         
            2. cikk
            Fogalommeghatározások
            E rendelet alkalmazásában:
            
                        a)
                     
                     
                        „GFCM földrajzi alterület”: az 1343/2011/EU európai parlamenti és tanácsi rendelet (5) I. mellékletében meghatározott, a Földközi-tengeri Általános Halászati Bizottság (GFCM) által megállapított földrajzi alterület;
                     
                  
                        b)
                     
                     
                        „Adriai-tenger”: a GFCM 17 és 18 földrajzi alterületek;
                     
                  
                        c)
                     
                     
                        „a Földközi-tenger nyugati térsége”: a GFCM 14, 15, 16, 19, 20, 21, 22, 23, 24, 25, 26 és 27 földrajzi alterületek.
                     
                  
         
            3. cikk
            De minimis kivétel
            
               (1)   Az 1380/2013/EU rendelet 15. cikkének (1) bekezdésétől eltérve a következő mennyiségek dobhatók vissza az 1380/2013/EU rendelet 15. cikke (4) bekezdésének c) pontja alapján:
               
                           a)
                        
                        
                           az Adriai-tengeren:
                           
                                       i.
                                    
                                    
                                       a szürke tőkehal (Merluccius merluccius) és a tengeri márnák (Mullus spp.) esetében a fenékvonóhálót használó hajók által e fajokból ejtett összes éves fogás legfeljebb 5 %-a 2022-ben és 2023-ban;
                                    
                                 
                                       ii.
                                    
                                    
                                       a szürke tőkehal (Merluccius merluccius) és a tengeri márnák (Mullus spp.) esetében a kopoltyúhálót és tükörhálót (GNS, GN, GND, GNC, GTN, GTR, GEN) használó hajók által e fajokból ejtett összes éves fogás legfeljebb 1 %-a 2022-ben és 2023-ban;
                                    
                                 
                                       iii.
                                    
                                    
                                       a szürke tőkehal (Merluccius merluccius) és a tengeri márnák (Mullus spp.) esetében a „rapido” merevítőrudas vonóhálót (TBB) használó hajók által e fajokból ejtett összes éves fogás legfeljebb 1 %-a 2022-ben és 2023-ban;
                                    
                                 
                                       iv.
                                    
                                    
                                       a közönséges nyelvhal (Solea solea) esetében a fenékvonóhálót használó hajók által e fajból ejtett összes éves fogás legfeljebb 3 %-a 2022-ben és 2023-ban;
                                    
                                 
                                       v.
                                    
                                    
                                       a farkassügér (Dicentrarchus labrax), a gyűrűs durbincs (Diplodus annularis), a hegyesorrú durbincs (Diplodus puntazzo), az abroncsos durbincs (Diplodus sargus), a kétsávos durbincs (Diplodus vulgaris), a csíkossügérek (Epinephelus spp.), a csíkos durbincs (Lithognathus mormyrus), a gyöngyös durbincs (Pagellus acarne), a nagyszemű vörösdurbincs (Pagellus bogaraveo), a közönséges vörösdurbincs (Pagellus erythrinus), a rózsaszínű durbincs (Pagrus pagrus), a roncssügér (Polyprion americanus), az aranydurbincs (Sparus aurata) és a piros ostorgarnéla (Parapenaeus longirostris) esetében a fenékvonóhálót használó hajók által e fajokból ejtett összes éves fogás legfeljebb 5 %-a 2022-ben és 2023-ban;
                                    
                                 
                                       vi.
                                    
                                    
                                       a farkassügér (Dicentrarchus labrax), a gyűrűs durbincs (Diplodus annularis), a hegyesorrú durbincs (Diplodus puntazzo), az abroncsos durbincs (Diplodus sargus), a kétsávos durbincs (Diplodus vulgaris), a csíkossügérek (Epinephelus spp.), a csíkos durbincs (Lithognathus mormyrus), a gyöngyös durbincs (Pagellus acarne), a nagyszemű vörösdurbincs (Pagellus bogaraveo), a közönséges vörösdurbincs (Pagellus erythrinus), a rózsaszínű durbincs (Pagrus pagrus), a roncssügér (Polyprion americanus), a közönséges nyelvhal (Solea solea) és az aranydurbincs (Sparus aurata) esetében a kopoltyúhálót és tükörhálót (GNS, GN, GND, GNC, GTN, GTR, GEN) használó hajók által e fajokból ejtett összes éves fogás legfeljebb 3 %-a 2022-ben és 2023-ban;
                                    
                                 
                                       vii.
                                    
                                    
                                       a farkassügér (Dicentrarchus labrax), a gyűrűs durbincs (Diplodus annularis), a hegyesorrú durbincs (Diplodus puntazzo), az abroncsos durbincs (Diplodus sargus), a kétsávos durbincs (Diplodus vulgaris), a csíkossügérek (Epinephelus spp.), a csíkos durbincs (Lithognathus mormyrus), a gyöngyös durbincs (Pagellus acarne), a közönséges vörösdurbincs (Pagellus erythrinus), a rózsaszínű durbincs (Pagrus pagrus), a roncssügér (Polyprion americanus), a közönséges nyelvhal (Solea solea) és az aranydurbincs (Sparus aurata) esetében a horgokat és horogsorokat (LHP, LHM, LLS, LLD, LL, LTL, LX) használó hajók által e fajokból ejtett összes éves fogás legfeljebb 1 %-a 2022-ben és 2023-ban;
                                    
                                 
                                       viii.
                                    
                                    
                                       a szardella (Engraulis encrasicolus), a szardínia (Sardina pilchardus), a makrélák (Scomber spp.) és a fattyúmakrélák (Trachurus spp.) esetében a fenékvonóhálót használó hajók által az e fajokból ejtett összes éves járulékos fogás legfeljebb 5 %-a 2022-ben;
                                    
                                 
                     
                           b)
                        
                        
                           a Földközi-tenger délkeleti térségében:
                           
                                       i.
                                    
                                    
                                       a szürke tőkehal (Merluccius merluccius) és a tengeri márnák (Mullus spp.) esetében a fenékvonóhálót használó hajók által e fajokból ejtett összes éves fogás legfeljebb 5 %-a 2022-ben és 2023-ban;
                                    
                                 
                                       ii.
                                    
                                    
                                       a szürke tőkehal (Merluccius merluccius) és a tengeri márnák (Mullus spp.) esetében a kopoltyúhálót és tükörhálót (GNS, GN, GND, GNC, GTN, GTR, GEN) használó hajók által e fajokból ejtett összes éves fogás legfeljebb 1 %-a 2022-ben és 2023-ban;
                                    
                                 
                                       iii.
                                    
                                    
                                       a piros ostorgarnéla (Parapenaeus longirostris) esetében a fenékvonóhálót használó hajók által e fajokból ejtett összes éves fogás legfeljebb 5 %-a 2022-ben és 2023-ban;
                                    
                                 
                                       iv.
                                    
                                    
                                       a farkassügér (Dicentrarchus labrax), a gyűrűs durbincs (Diplodus annularis), a hegyesorrú durbincs (Diplodus puntazzo), az abroncsos durbincs (Diplodus sargus), a kétsávos durbincs (Diplodus vulgaris), a csíkossügérek (Epinephelus spp.), a csíkos durbincs (Lithognathus mormyrus), a gyöngyös durbincs (Pagellus acarne), a nagyszemű vörösdurbincs (Pagellus bogaraveo), a közönséges vörösdurbincs (Pagellus erythrinus), a rózsaszínű durbincs (Pagrus pagrus), a roncssügér (Polyprion americanus), az aranydurbincs (Sparus aurata), a norvég homár (Nephrops norvegicus) és a közönséges nyelvhal (Solea solea) esetében a fenékvonóhálót használó hajók által e fajokból ejtett összes éves fogás legfeljebb 5 %-a 2022-ben és 2023-ban;
                                    
                                 
                                       v.
                                    
                                    
                                       a farkassügér (Dicentrarchus labrax), a gyűrűs durbincs (Diplodus annularis), a hegyesorrú durbincs (Diplodus puntazzo), az abroncsos durbincs (Diplodus sargus), a kétsávos durbincs (Diplodus vulgaris), a csíkossügérek (Epinephelus spp.), a csíkos durbincs (Lithognathus mormyrus), a gyöngyös durbincs (Pagellus acarne), a nagyszemű vörösdurbincs (Pagellus bogaraveo), a közönséges vörösdurbincs (Pagellus erythrinus), a rózsaszínű durbincs (Pagrus pagrus), a roncssügér (Polyprion americanus), az aranydurbincs (Sparus aurata), a közönséges nyelvhal (Solea solea), az európai homár (Homarus gammarus) és a langusztafélék (Palinuridae) esetében a kopoltyúhálót és tükörhálót (GNS, GN, GND, GNC, GTN, GTR, GEN) használó hajók által e fajokból ejtett összes éves fogás legfeljebb 3 %-a 2022-ben és 2023-ban; Amennyiben az e fajokból kirakodott mennyiség a halászati tevékenység összes kirakodásának kevesebb mint 25 %-át teszi ki, az adott fajokból évente kifogott mennyiségen belül a visszadobott mennyiség legfeljebb 5 % lehet 2022-ben és 2023-ban;
                                    
                                 
                                       vi.
                                    
                                    
                                       a farkassügér (Dicentrarchus labrax), a gyűrűs durbincs (Diplodus annularis), a hegyesorrú durbincs (Diplodus puntazzo), az abroncsos durbincs (Diplodus sargus), a kétsávos durbincs (Diplodus vulgaris), a csíkossügérek (Epinephelus spp.), a csíkos durbincs (Lithognathus mormyrus), a nagyszemű vörösdurbincs (Pagellus bogaraveo), a gyöngyös durbincs (Pagellus acarne), a közönséges vörösdurbincs (Pagellus erythrinus), a rózsaszínű durbincs (Pagrus pagrus), a roncssügér (Polyprion americanus), a szürke tőkehal (Merluccius merluccius) és az aranydurbincs (Sparus aurata) esetében a horgokat és horogsorokat (LHP, LHM, LLS, LLD, LL, LTL, LX) használó hajók által e fajokból ejtett összes éves fogás legfeljebb 1 %-a. Amennyiben az e fajokból kirakodott mennyiség a halászati tevékenység összes kirakodásának kevesebb mint 25 %-át teszi ki, az adott fajokból évente kifogott mennyiségen belül a visszadobott mennyiség legfeljebb 3 % lehet.
                                    
                                 
                                       vii.
                                    
                                    
                                       a szardella (Engraulis encrasicolus), a szardínia (Sardina pilchardus), a makrélák (Scomber spp.) és a fattyúmakrélák (Trachurus spp.) esetében a fenékvonóhálót használó hajók által az e fajokból ejtett összes éves járulékos fogás legfeljebb 5 %-a 2022-ben;
                                    
                                 
                     
            
               (2)   Az Adriai-tengeren és a Földközi-tenger délkeleti térségében közvetlen állománygazdálkodási érdekkel bíró tagállamok a folyamatban lévő tanulmányok és a mentesség hatásának értékelése alapján 2022. május 1-jéig további adatokat nyújtanak be a Bizottsághoz, valamint megosztanak minden egyéb olyan releváns tudományos információt, amely alátámasztja az (1) bekezdés a) pontjának viii. alpontjában és b) pontjának vii. alpontjában megállapított mentességet. A HTMGB legkésőbb 2022. július 31-ig értékeli ezeket az adatokat és információkat.
            
         
         
            4. cikk
            Hatálybalépés és alkalmazás
            Ez a rendelet az Európai Unió Hivatalos Lapjában való kihirdetését követő napon lép hatályba.
            Ezt a rendeletet 2022. január 1-jétől 2023. december 31-ig kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. augusztus 25-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 354., 2013.12.28., 22. o.
         
         
            (2)  A Bizottság (EU) 2017/86 felhatalmazáson alapuló rendelete (2016. október 20.) bizonyos tengerfenéki fajoknak a Földközi-tengeren folytatott halászatára vonatkozó visszadobási terv létrehozásáról (HL L 14., 2017.1.18., 4. o.).
         
            (3)  A Bizottság (EU) 2018/161 felhatalmazáson alapuló rendelete (2017. október 23.) egyes kis méretű nyílt tengeri fajok földközi-tengeri halászatában alkalmazandó de minimis kivétel meghatározásáról (HL L 30., 2018.2.2., 1. o.).
         
            (4)  A Halászati Tudományos, Műszaki és Gazdasági Bizottság (HTMGB) jelentései – A kirakodási kötelezettség alkalmazásáról szóló közös ajánlások értékelése (STECF-21-05) 2021. Az Európai Unió Kiadóhivatala, Luxembourg.
         Elérhetőség: https://stecf.jrc.ec.europa.eu/documents/43805/2537709/STECF+PLEN+19-02.pdf
         
            (5)  Az Európai Parlament és a Tanács 1343/2011/EU rendelete (2011. december 13.) a GFCM (Földközi-tengeri Általános Halászati Bizottság) létrehozásáról szóló megállapodás hatálya alá tartozó területen folytatott halászattal kapcsolatos egyes rendelkezésekről és a földközi-tengeri halászati erőforrások fenntartható kiaknázásával kapcsolatos irányítási intézkedésekről szóló 1967/2006/EK tanácsi rendelet módosításáról (HL L 347., 2011.12.30., 44. o.).